OpenLLM-France/wikimedia huggingface dataset:
# Reunificació coreana

La reunificació de Corea (hangul: 통일, hanja: 統一, romanització revisada Tong-il, McCune-Reischauer: T'ongil) és la idea que defensa la unió de Corea del Nord, Corea del Sud i la Zona desmilitaritzada de Corea sota un mateix estat. El procés fou iniciat per la "Declaració conjunta Nord-Sud del 15 de juny", l'agost del 2000, en la qual els dos països acordaren treballar per una reunificació pacífica en un futur.
No obstant això, hi ha una sèrie d'obstacles en aquest procés, degut a les grans diferències polítiques i econòmiques entre els dos estats i els actors estatals, tals com la República Popular de la Xina, Rússia, els Estats Units i el Japó; problemes de curt termini, com ara un gran nombre de refugiats del nord que migren cap al Sud i la inestabilitat inicial que hauria de ser superada; o problemes a llarg termini, tals com les diferències culturals, contrastant les ideologies polítiques i la possible discriminació que també hauria de ser resolta.

## Referències

* ↑ «North-South Joint Declaration». Arxivat de l'original el 2014-07-09. [Consulta: 15 novembre 2014].

## Vegeu també

* Corea
* Guerra de Corea
* Relacions entre Corea del Nord i Corea del Sud
# Scotia (Nebraska)

Scotia és una població dels Estats Units a l'estat de Nebraska. Segons el cens del 2000 tenia 308 habitants.

## Demografia

Segons el cens del 2000, Scotia tenia 308 habitants, 140 habitatges, i 88 famílies. La densitat de població era de 339,8 habitants per km².
Dels 140 habitatges en un 20,7% hi vivien nens de menys de 18 anys, en un 57,9% hi vivien parelles casades, en un 4,3% dones solteres, i en un 37,1% no eren unitats familiars. En el 36,4% dels habitatges hi vivien persones soles el 25,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,88.
Per edats la població es repartia de la següent manera: un 22,1% tenia menys de 18 anys, un 5,2% entre 18 i 24, un 20,1% entre 25 i 44, un 21,1% de 45 a 60 i un 31,5% 65 anys o més.
L'edat mediana era de 49 anys. Per cada 100 dones de 18 o més anys hi havia 79,1 homes.
La renda mediana per habitatge era de 23.750 $ i la renda mediana per família de 28.750 $. Els homes tenien una renda mediana de 21.563 $ mentre que les dones 15.625 $. La renda per capita de la població era d'11.871 $. Aproximadament el 5,8% de les famílies i el 7,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Scotia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Scotia». American Fact Finder. Oficina del Cens dels Estats Units, 12-01-2010.
Viccionari
# Fernando Macedo da Silva

Fernando Macedo da Silva, més conegut com a Nano (La Corunya, 20 d'abril de 1982) és un futbolista gallec, que ocupa la posició de davanter.

## Trajectòria

Format en les categories inferiors del FC Barcelona, el 1998 arriba al primer filial blaugrana, i tan sols una temporada després, debuta en primera divisió. El davanter gallec va romandre dins l'entitat catalana fins al 2003, però en aquest temps, només va jugar-hi quatre partits de lliga amb el primer equip, i tots ells com a suplent.
L'estiu de 2003, en busca d'oportunitats, recala a l'Atlètic de Madrid. Eixe any qualla una temporada acceptable amb els matalassers, amb 5 gols en 28 partits, però la temporada 04/05 passa a la suplència.
Després d'una breu passada pel Getafe CF, el 2006 s'incorpora al Cadis CF. Els andalusos jugaven a la Segona Divisió i Nano disputa 24 partits eixe any, per 13 del següent, en el qual el seu equip perd la categoria. La 08/09 la juga a Segona B amb el Racing de Ferrol, i al juliol de 2010 retorna a la divisió d'argent en fitxar pel CD Numancia de Sòria.

## Enllaços externs

* Fitxa de Nano
* «Perfil i estadístiques de Nano» (en alemany). transfermarkt.de. [Consulta: 15 abril 2011].
# Txirkata

Txirkata (en rus: Чирката) és un poble del Daguestan, a Rússia, que el 2019 tenia 2.074 habitants. Pertany al districte rural de Mekhelta.

## Referències

* ↑ Закон Республики Дагестан от 13 января 2005 года № 6 «О статусе и границах муниципальных образований Республики Дагестан»
# Seguretat energètica

La seguretat energètica és el terme que comporta l'associació entre la seguretat nacional i la disponibilitat dels recursos energètics de consum. L'accés a energia barata s'ha convertit en essencial per al funcionament de les economies modernes. No obstant això, la desigual distribució dels subministraments d'energia entre els països ha donat lloc a importants vulnerabilitats.
Amenaces a la seguretat energètica són la inestabilitat política dels diversos països productors d'energia, la manipulació dels subministraments d'energia, la competència per les fonts d'energia, els atacs a les infraestructures de subministrament, així com els accidents, els desastres naturals, el terrorisme creixent, i la dependència dels països dominants per al subministrament del petroli estranger.

## Referències

* ↑ «Power plays: Energy and Australia's security». Aspi.org.au. Arxivat de l'original el 11 d’agost 2010. [Consulta: 1r juny 2010].
# Billings (Missouri)

Billings és una població dels Estats Units a l'estat de Missouri. Segons el cens del 2000 tenia 1.091 habitants.

## Demografia

Segons el cens del 2000, Billings tenia 1.091 habitants, 454 habitatges, i 306 famílies. La densitat de població era de 540 habitants per km².
Dels 454 habitatges en un 33,7% hi vivien nens de menys de 18 anys, en un 50,9% hi vivien parelles casades, en un 12,1% dones solteres, i en un 32,4% no eren unitats familiars. En el 28,9% dels habitatges hi vivien persones soles el 15% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,95.
Per edats la població es repartia de la següent manera: un 26,9% tenia menys de 18 anys, un 8,7% entre 18 i 24, un 27,8% entre 25 i 44, un 22,3% de 45 a 60 i un 14,4% 65 anys o més.
L'edat mediana era de 34 anys. Per cada 100 dones de 18 o més anys hi havia 81,4 homes.
La renda mediana per habitatge era de 28.207 $ i la renda mediana per família de 34.861 $. Els homes tenien una renda mediana de 24.615 $ mentre que les dones 19.881 $. La renda per capita de la població era de 16.503 $. Entorn del 14,1% de les famílies i el 15,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Billings». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Billings». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Resolució 134 del Consell de Seguretat de les Nacions Unides

La Resolució 134 del Consell de Seguretat de les Nacions Unides, aprovada per unanimitat l'1 d'abril de 1960, es va aprovar després d'una queixa de vint-i-nou Estats membres sobre "la situació derivada dels assassinats a gran escala de manifestants desarmats i pacífics contra la discriminació racial i la segregació a la Unió de Sud-àfrica". El Consell va reconèixer que la situació va ser provocada per les polítiques del govern de la Unió de Sud-àfrica i que, si aquestes polítiques continuessin, podrien posar en perill la pau i la seguretat internacionals.
La resolució expressava la ràbia del Consell per les polítiques i accions del Govern, oferia les seves simpaties a les famílies de les víctimes i va demanar al Govern que iniciés mesures encaminades a aconseguir una harmonia racial basada en la igualtat i l'exigís que abandonés l'apartheid. A continuació, el Consell va demanar al Secretari General de les Nacions Unides que consultés amb el govern de la Unió de Sud-àfrica, que adoptés mesures per ajudar a respectar els principis de la Carta i informar al Consell sempre que sigui necessari i adequat.
La resolució es va aprovar amb nou vots a favor; França i el Regne Unit es van abstenir.

## Vegeu també

* Llista de resolucions del Consell de Seguretat de les Nacions Unides 101 a la 200 (1953 - 1965)
* Apartheid

## Enllaços externs

* PDF Text de la Resolució a UN.org
# Santa Teresa del Nen Jesús de Perpinyà

Santa Teresa del Nen Jesús de Perpinyà (o Santa Teresa de Lisieux) és l'església parroquial del barri de les Muralles de la ciutat de Perpinyà, a la comarca del Rosselló, de la Catalunya del Nord.
És al sector sud-est del centre de Perpinyà, al número 15 del carrer de Hyacinthe Manera.
La parròquia de Santa Teresa va ser creada el 1956 a l'espai entre les parròquies de Sant Martí, Sant Mateu i Sant Jaume. El temple, de modestes dimensions, ocupen l'espai d'una casa particular, cosa que el fa poc visible respecte de les cases particulars que l'envolten.

## Bibliografia

* Becat, Joan. «113 - Perpinyà». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Becat, Joan; Ponsich, Pere; Gual, Raimon. «Perpinyà». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
* Gavín, Josep M. «Ros 168. Santa Teresa de Jesús». A: Inventari d'esglésies 3** Capcir-Cerdanya-Conflent-Vallespir-Rosselló. Barcelona: Arxiu Gavín, 1978 (Inventari d'esglésies). ISBN 84-85180-13-5.
* Waffelaert, Père Francis. «Expansion urbaine et nouvelles paroisses à Perpignan, fin XIXe - XXe». A: Perpignan. L'histoire des catholiques dans la ville. Du Moyen Age à nos jours. Actes du colloque. 10-11-12 mai 2007. Perpinyà: Archives communales de Perpignan, 2008 (Perpignan. Archives. Histoire, XI). ISBN ISBN 978-2-909444-14-7.

## Referències

* ↑ Santa Teresa del Nen Jesús en els ortofotomapes de l'IGN

## Enllaços externs

* Pàgina web de les esglésies de Perpinyà
# Fernando Maestre Bolinches

Fernando Maestre Bolinches (Ontinyent, 4 de desembre de 1962) és un exfutbolista professional i entrenador valencià. Com a jugador ocupava la posició de defensa.

## Trajectòria

Després de passar per l'Ontinyent CF, Talavera CF i UE Alzira, a l'estiu de 1986 fitxa pel CE Sabadell, amb qui debuta a primera divisió. Eixa temporada ja seria titular amb els catalans, mentre que a la següent hi apareix en 35 partits, l'any en el qual el Sabadell baixa a Segona Divisió.
Després de la pèrdua de categoria, el defensa fitxa pel RCD Espanyol, amb qui disputa 34 partits de la 88/89, que conclou amb els descens dels barcelonins. Passa un any a la categoria d'argent, on també és titular, per recuperar de nou la màxima categoria. La temporada 90/91 passa a ser suplent, apareixent en 16 partits amb l'Espanyol.
La temporada 91/92 fitxa pel Vila-real CF, amb qui puja a Segona Divisió eixa campanya. Amb l'equip groguet hi milita cinc temporades a la categoria d'argent, en les quals hi serà peça clau a la defensa vila-realenca. Es retira la temporada 96/97, després d'haver disputat el darrer any amb el Racing Club de Ferrol. En total, va sumar 254 partits i sis gols entre Primera i Segona Divisió.

### Com a entrenador

Penjades les botes, segueix vinculat al món del futbol com a entrenador. Entre 1999 i 2003 està a càrrec de les categories inferiors del Vila-real CF. La temporada 03/04 dirigeix a l'Ontinyent CF, on roman dues temporades, ambdues a Tercera Divisió.
El gener del 2006 dirigeix a l'Olímpic de Xàtiva, i la campanya següent es posa al capdavant del Sangonera CF murcià, on entrena fins a l'octubre de 2007. La temporada 2009-10 signa per la UD Alzira, club amb el qual ascendí a Segona B.
El seu oncle Joan Bolinches i Gil també fou un destacat futbolista.

## Referències

* ↑ «Currículum de Fernando Maestre». fernandomaestresteam.com. [Consulta: 1r desembre 2014].
* ↑ «Maestre, un león con piel de cordero». Mundo Deportivo, 25-07-1988. [Consulta: 20 abril 2013].
* ↑ «Maestre: el gran salto». Mundo Deportivo, 01-12-1986. [Consulta: 20 abril 2013].

## Enllaços externs

* Fitxa del jugador
* Pàgina web oficial Arxivat 2011-02-02 a Wayback Machine.
# VJing

El Vjing és una pràctica audiovisual en temps real hereva del videoart que consisteix en llançar vídeos amb sortida a un projector i punxar-los, modificar-los, i barrejar-los, a mode del que fa un dj amb la música, però amb vídeos. L'artista que practicada l'activitat es denomina vj (per analogia amb els dj). planteja "una cerca constant de la renovació i l'experimentació al pla de l'estètica, manté el mateix significat i expressivitat que el fotomuntatge o el collage, incloent la mateixa funció a la seva versió contemporània. Son readaptades a l'interfaç de l'ordinador i reprenen la seva força expressiva i significat en forma d'eines i programari digital. El seu caràcter "en viu" prové dels happenings i performances (en català acció artística) de la dècada de 1960, i beu del cinema i de les avantguardes que giren en torn a la imatge.
| « | Un vj dispara vídeos en temps real, els modifica i retoca amb un programari específic. De vegades, depenent quina és la finalitat última de la projecció, els vjs poden inserir diferents elements a l'escena projectada: dibuixar a una taula de llum, projectar diapositives, intervenir directament la paret, fusionar projeccions simultànies, utilitzar càmeres web o controladores defectes i imatges, etc. Però l'aspecte més important de la producció d'un vj es, sense cap tipus de dubte, el caràcter performatiu de les actuacions. Cadascuna és diferent, depèn de múltiples factors; com per exemple la música que es posarà al local, per tal que les imatges vagin en sintonia. El caràcter improvisat i viu de cada set converteix l'esdeveniment en un acte atractiu i únic cada vegada | » |
| — Laura Sebastián Magaña, Medios audiovisuales y prácticas performativas en el arte contemporáneo. Contexto y crítica al fenómeno del Vjing |||

## Referències

* ↑ Ustarroz, César. Teoría del Vjing. Realización y representación audiovisual a tiempo real. Apropiación de retórica y estética de las vanguardias artísticas del s. XX (en castellà). 1. Madrid: Ediciones Libertarias, 2010, p. 37.
* ↑ Sebastián Magaña, Laura «Medios audiovisuales y prácticas performativas en el arte contemporáneo. Contexto y crítica al fenómeno del Vjing» (en castellà). Universidad Castilla La Mancha, 2005, pàg. 58.
# Serra de Morinyol

La Serra de Morinyol és una serra situada al municipi de Bellcaire d'Urgell (Noguera), amb una elevació màxima de 362,5 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Rattus pococki

Rattus pococki és una espècie de mamífer rosegador de la família dels múrids. Viu a altituds d'entre 1.500 i 2.500 msnm a Indonèsia i Papua Nova Guinea. El seu hàbitat natural són els boscos tropicals montans. És una espècie en risc mínim, és a dir, no sembla que hi hagi cap amenaça significativa per a la seva supervivència. Aquest tàxon fou anomenat en honor del zoòleg anglès Reginald Innes Pocock.

## Referències

* ↑ Aplin, K. Rattus pococki. UICN 2016. Llista Vermella d'espècies amenaçades de la UICN, edició 2016, consultada el 17 març 2018.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 324. ISBN 978-0801893049.
# René Fernández

René Fernández (1906 - 1956) fou un futbolista bolivià de la dècada de 1930.
Fou 2 cops internacional amb la selecció boliviana de futbol, amb la qual disputà la Copa del Món de futbol de 1930. Pel que fa a clubs, defensà els colors del club Alianza Oruro.

## Referències

* ↑ René Fernández Fitxa i estadístiques a la FIFA
* ↑ «René Fernández». Mondedufoot.fr. [Consulta: 27 gener 2012].
* ↑ René Fernández a National-Football-Teams.com (anglès)
# Santa Teresa Club Deportivo

El Santa Teresa Club Deportivo és un club femení de futbol de Badajoz que juga a la Primera Divisió espanyola.
El club va ser fundat al 1998. Va arribar a la Segona Divisió la temporada 2011/12, i va debutar a Primera a la 2014/15 amb una 9a posició, el seu millor resultat fins ara. Després d'estar dues temporades a segona divisió, la temporada 2020-21 va tornar a primera.

## Referències

* ↑ «Resumen - Superliga - España - Resultados, próximos partidos, tablas y noticias - Women Soccerway». [Consulta: 14 octubre 2020].
* ↑ «El Santa Teresa vuelve al ‘olimpo’ tras dos temporadas» (en castellà). Badajoz Deportes, 06-05-2020. [Consulta: 10 desembre 2020].
# Fernando Maciel Gonçalves

Fernando Maciel Gonçalves, conegut futbolísticament com a Fernandão, és un jugador professional de futbol sala d'origen brasiler internacional amb la selecció espanyola. Juga tradicionalment amb el número 6 i en la posició de pivot. Té una llarga trajectòria en molts clubs, com el FC Barcelona on va jugar 7 temporades. La temporada 2017-2018 va fitxar per l'equip belga de Halle Gooik.

## Carrera professional

| temporada | Equip |
| 2000 | General Motors |
| 2001 | Ulbra |
| 2001 | Malwee |
| 2001 | Vasco da Gama |
| 2002 | Banespa |
| 2002 | Toledo |
| 2003 | Sao Miguel |
| 2004 | Joinville |
| 2004-6 | Futbol Sala Martorell |
| 2006-7 | Playas de Castellon |
| 2007-14 | FC Barcelona |
| 2014-2016 | MFK Dinamo Moskva |
| 2016-2017 | Kaos Futsal |
| 2017 | Pescara Calcio a 5 |
| 2017- | Halle Gooik |

## Palmarès
### Clubs

* 2 UEFA Futsal Cup (2012, 2014) FC Barcelona
* 3 Lliga Espanyola (2011, 2012, 2013) FC Barcelona
* 1 Supercopa Espanyola 2013 FC Barcelona
* 3 Copa d'Espanya (2011, 2012, 2013) FC Barcelona

### Selecció espanyola

* Campió Europeu a Hongria 2008
* Plata al Mundial del Brasil 2008
* Plata al Mundial de Tailàndia 2012

### Individual

* Pichichi de la lliga espanyola 2005
* Millor pívot de la lliga espanyola 2005/06, 2006/07
* Bota de Plata Europeu Bèlgica 2014

## Referències

* ↑ «Adeu de Fernandao del Barça».
* ↑ «Fitxa per Halle Gooik».
* ↑ «Fernandao bota plata Europeu Belgica 2014». Arxivat de l'original el 2016-05-07. [Consulta: 1r maig 2016].

## Enllaços externs

* web oficial arxiu FC Barcelona
* Fitxa del jugador a web FIFA Arxivat 2016-05-17 at Archive.is
# VK Estrella Roja

El VK Estrella Roja (VK Crvena zvezda) és un club de waterpolo de la ciutat de Belgrad, a Sèrbia. És una de les seccions del club poliesportiu SD Estrella Roja.
Fundat el 1945, el 2013 va aconseguir guanyar la Lliga de Campions.

## Palmarès

* Lliga de Campions
** Campions (1): 2012-13
* Supercopa d'Europa
** Campions (1): 2013
* Lliga Adriàtica 2:
** Campions (1): 2017–18
* Lliga sèrbia:
** Campions (2): 2012–13, 2013–14
* Copa sèrbia
** Campions (2): 2012–13, 2013–14
* Lliga iugoslava
** Campions (2): 1991–92, 1992–93

## Referències

* ↑ «L’Estrella Roja és el nou campió d’Europa de waterpolo». beteve.cat, 02-06-2013 [Consulta: 29 desembre 2020].

## Enllaços externs

* VK Estrella Roja - Lloc web oficial
# Sony Music Entertainment

Sony Music Entertainment és la discogràfica més gran del món, i una part de Sony Corporation.
El 1988, Sony Corporation va adquirir Columbia Records (CBS Records) per 2 mil milions de dòlars i li va canviar el nom a Sony Music Entertainment, el 1991.
Epic Records és l'altra marca popular de Sony Music. L'únic país en el qual Sony no té els drets sobre el nom de Columbia és al Japó, on el nom és controlat per Columbia Music Entertainment. Els productes de Columbia de fora del Japó són distribuïts en aquest país per Sony Records, que busca tenir el logotip "Walking Eye" com en la resta del món. L'agost de 2004, Sony Music Entertainment va crear una empresa conjunta amb BMG per a formar Sony BMG Music Entertainment.
El novembre de 2005, Texas Attorney General i Electronic Frontier Foundation, van presentar separadament un judici contra Sony BMG Entertainment per amagar programari espia en els seus discos, que deixava vulnerables als intrusos els computadors que utilitzaven el sistema Windows.

## Vegeu també

* 5 Seconds of Summer

## Referències

* ↑ Prince, Stephen. A New Pot of Gold: Hollywood Under the Electronic Rainbow, 1980-1989 (en anglès). University of California Press, 2002, p. 59. ISBN 0520232666.
* ↑ Hull, Geoffrey P.; Hutchison, Thomas William; Strasser, Richard. The Music Business and Recording Industry: Delivering Music in the 21st Century (en anglès). Taylor & Francis, 2011, p. 177. ISBN 0415875609.
* ↑ O'Rourke, James S. The Business Communication Casebook: A Notre Dame Collection (en anglès). Cengage Learning, 2007, p. 127. ISBN 0324545096.
# Begas

* No s'ha de confondre amb Begues.
Begas (en francès Bègues) és un municipi francès, situat al departament de l'Alier i a la regió d'Alvèrnia-Roine-Alps. L'any 2007 tenia 228 habitants.

## Demografia
### Població

El 2007 la població de fet de Bègues era de 228 persones. Hi havia 92 famílies, de les quals 24 eren unipersonals (12 homes vivint sols i 12 dones vivint soles), 32 parelles sense fills, 24 parelles amb fills i 12 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 149 habitatges, 95 eren l'habitatge principal de la família, 33 eren segones residències i 21 estaven desocupats. 142 eren cases i 5 eren apartaments. Dels 95 habitatges principals, 76 estaven ocupats pels seus propietaris, 17 estaven llogats i ocupats pels llogaters i 2 estaven cedits a títol gratuït; 3 tenien una cambra, 7 en tenien dues, 6 en tenien tres, 22 en tenien quatre i 57 en tenien cinc o més. 78 habitatges disposaven pel capbaix d'una plaça de pàrquing. A 35 habitatges hi havia un automòbil i a 49 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Bègues el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 8 | 75 a 79 | 16 |
| 0 | 70 a 74 | 4 |
| 12 | 65 a 69 | 12 |
| 0 | 60 a 64 | 0 |
| 8 | 55 a 59 | 8 |
| 16 | 50 a 54 | 8 |
| 4 | 45 a 49 | 8 |
| 12 | 40 a 44 | 4 |
| 4 | 35 a 39 | 8 |
| 12 | 30 a 34 | 4 |
| 8 | 25 a 29 | 4 |
| 0 | 20 a 24 | 0 |
| 8 | 15 a 19 | 0 |
| 4 | 10 a 14 | 8 |
| 8 | 5 a 9 | 8 |
| 8 | 0 a 4 | 0 |

## Economia

El 2007 la població en edat de treballar era de 141 persones, 102 eren actives i 39 eren inactives. De les 102 persones actives 91 estaven ocupades (52 homes i 39 dones) i 11 estaven aturades (6 homes i 5 dones). De les 39 persones inactives 18 estaven jubilades, 8 estaven estudiant i 13 estaven classificades com a «altres inactius».

### Ingressos

El 2009 a Bègues hi havia 95 unitats fiscals que integraven 220 persones, la mediana anual d'ingressos fiscals per persona era de 15.580 €.

### Activitats econòmiques

Dels 6 establiments que hi havia el 2007, 1 era d'una empresa extractiva, 1 d'una empresa alimentària, 1 d'una empresa de comerç i reparació d'automòbils, 1 d'una empresa immobiliària i 2 d'empreses classificades com a «altres activitats de serveis».
L'any 2000 a Bègues hi havia 12 explotacions agrícoles que ocupaven un total de 530 hectàrees.

## Poblacions properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Exploitations agricoles

## Enllaços externs

* Begas - Lloc web oficial